Jacques-Louis David

Jacques-Louis David (30. elokuuta 1748 Pariisi – 29. joulukuuta 1825 Bryssel) oli vaikutusvaltainen ranskalainen uusklassiseen koulukuntaan kuulunut taidemaalari. Hänen maalauksensa vaikuttivat siihen, että maalausten tyyli alkoi siirtyä rokokoon kevytmielisyydestä klassiseen askeettisuuteen ja vakavuuteen, mikä sopi yhteen myöhäisvaiheen ancien régimen moraalisen ilmapiirin kanssa. Davidin teoksista suuri osa on historiamaalauksia, mutta hän maalasi myös muotokuvia. Myöhemmin Davidista tuli Ranskan vallankumouksen aktiivinen tukija ja Maximilien Robespierren ystävä. Robespierre halusi Davidin suunnittelevan vallankumoushallinnon julkiset puitteet; Davidin käsialaa olivat muun muassa vallankumousoikeutta koristaneet Brutuksen, Lepeletier de Saint-Fargeaun ja Jean-Paul Marat’n rintakuvat, joiden edessä tuomarit istuivat mustissa viitoissa, valkeissa solmioissa ja töyhtöhatuissa, kaulassaan trikolorinauhassa kannettava mitali varsinaisena virkatunnuksenaan. Samoin Davidista tuli oikeusistuntojen ja teloituksien virallinen kuvittaja; kuuluisa on hänen ankarin vedoin tehty pelkistetty piirroksensa kuningatar Marie Antoinettesta pyövelinrattailla. David valittiin Ranskan kansalliskokoukseen vuonna 1792. Ranskan tasavallan aikana David oli käytännössä taiteen alan diktaattori. Robespierren kukistuttua David vangittiin. Hän sai jatkaa maalaamista vankila-aikaaan, ja hänet armahdettiin vuonna 1795. Vapauduttuaan vankilasta David liittyi Napoleonin puolelle. Tuohon aikaan hän kehitti empiretyylinsä, joka tunnetaan siitä, että se käytti lämpimiä venetsialaisia värejä. Davidilla oli satoja oppilaita, muun muassa Jean-Auguste-Dominique Ingres, mikä tekee hänestä Ranskan 1800-luvun taiteen merkittävimmän vaikuttajan. == Galleria == === Historiamaalauksia === Tiedosto:David - Belisarius.jpg|Belisarius, 1781. Tiedosto:Jacques-Louis David- Andromache Mourning Hector.JPG|Andromakhe suree Hektoria, 1783. Tiedosto:Jacques-Louis David, Le Serment des Horaces.jpg|Horatiusten vala, 1785. Tiedosto:David - The Death of Socrates.jpg|Sokrateen kuolema, 1787. Tiedosto:The Love of Paris and Helen by Jacques-Louis David.jpg|Paris ja Helena, 1788. Tiedosto:Death of Marat by David.jpg|Marat’n kuolema, 1793. Tiedosto:Jacques-Louis David - The Coronation of Napoleon (1805-1807).jpg|Napoleonin kruunaus, 1806. Tiedosto:Léonidas aux Thermopyles (Jacques-Louis David).PNG|Leonidas Thermopylain taistelussa, 1814. Tiedosto:Jacques-Louis David - Cupid and Psyche - 1962.37 - Cleveland Museum of Art.tiff|Cupido ja Psykhe, 1817. === Muotokuvia === Tiedosto:David - Portrait of Monsieur Lavoisier and His Wife.jpg|Antoine Lavoisier vaimoineen, 1788. Tiedosto:Jacques-Louis David - Marie Antoinette on the Way to the Guillotine.jpg|Marie Antoinette matkalla giljotiiniin, 16.10.1793. Tiedosto:Madame de Verninac, née Henriette Delacroix - Jacques Louis David - Musée du Louvre Peintures RF 1942 16.jpg|Madame de Verninac, 1798. Tiedosto:David98.jpg|Anne-Marie-Louise Thélusson, 1798. Tiedosto:Madame Récamier painted by Jacques-Louis David in 1800.jpg|Madame Récamier, 1800. Tiedosto:Jacques-Louis David - Suzanne Le Peletier de Saint-Fargeau - Google Art Project.jpg|Suzanne Le Peletier de Saint-Fargeau, 1804. Tiedosto:Jacques- Louis David 018.jpg|Paavi Pius VII, 1805. Tiedosto:David Etienne Maurice Gerard.jpg|Étienne Maurice Gérard, 1816. == Lähteet == == Aiheesta muualla == * Jacques-Louis David. Olga’s Gallery. Luokka:Ranskalaiset taidemaalarit Luokka:Ranskan suuren vallankumouksen henkilöt Luokka:Historiamaalarit Luokka:Ranskalaiset vapaamuurarit Luokka:Vuonna 1748 syntyneet Luokka:Vuonna 1825 kuolleet Luokka:Seulonnan keskeiset artikkelit